ఎడ్ బిడ్ మల్లన్న జాతర - ముధోల్

ఎడ్ బిడ్ మల్లన్న జాతర
తెలంగాణ రాష్ట్రం, నిర్మల్ జిల్లా, ముధోల్ మండలంలోని 
ఎడ్ బిడ్ గ్రామంలో మల్లన్న దేవుని ఆలయం ఉంది.అచట మాఘమాసంలో ఐదు రోజులు పాటు జాతర జరుగుతుంది.

చరిత్ర
ఎడ్ బిడ్
మల్లన్న  ఆలయ చాలా ప్రాచీనమైనది. ఆలయ 
స్థంభాలను పరిశీలించి చూస్తే చాళుక్యులు కాలంలో నిర్మించినట్లు, కాకతీయులు కాలంలో పునరుద్ధరించినట్లు తెలుస్తోందని చరిత్ర కారులు భావిస్తున్నారు.
ప్రస్తుత ఆలయం కొన్ని వందల సంవత్సరాల చరిత్ర వైభవాన్ని చెప్తుంది.

జాతర
ముధోల్ మండలంలోని 
ఎడ్ బిడ్ గ్రామాల్లో మల్లన్న దేవుని జాతర ఐదు రోజుల పాటు కొనసాగుతుంది. జాతరకు సంబంధించిన పూర్తి ఏర్పాట్లను ఆలయ కమిటీ సభ్యులు పర్యవేక్షిస్తారు. తొలి రోజున శ్రీ మల్లన్న దేవుని కళ్యాణ్ మహోత్సవం , రెండు రోజులన చల్లని అంబళ్ళు, మూడో రోజున పల్లకి ఊరేగింపులు, నాల్గో రోజున జాతరలో కుస్తీ పోటీలు ఐదో రోజున ఆడపడుచుల జాతర అంబలి కుండా ఇంటికి తీసుకోని రావడంతో ఈ జాతర ముగుస్తుంది.

అగ్ని గుండం
భక్తుల కొంగు బంగారం ఎడ్ బిడ్ మల్లన్న ఆలయంలో అగ్ని గుండాలు కార్యక్రమాన్ని ఆలయ కమిటీ ఆధ్వర్యంలో ప్రత్యేక ఏర్పాట్లు చేసి ఘనంగా నిర్వహిస్తారు. ఈ కార్యక్రమానికి తిలకించేందుకు వేలాది గా తరలి వచ్చిన భక్తులు అగ్ని గుండాలను దాటి స్వామి వారిని దర్శించుకుంటారు. ఈ అగ్ని గుండాలను దాటేందుకు భక్తులు  పోటీపడతారు. ఈ అగ్ని గుండాలను దాటితే తమ కష్టాలు తీరి సంతోషంగా ఉంటామని భక్తుల విశ్వాసం.

కుస్తీ పోటీలు
ఈ ఎడ్ బిడ్ మల్లన్న స్వామి ఆలయ ప్రాంగణంలో 
కుస్తీ  పోటీలు,  
ఆలయ కమిటీ ఆధ్వర్యంలో నిర్వహిస్తారు. ఈ కుస్తీ పోటీలో పాల్గొనడానికి ఉమ్మడి నిర్మల్, ఆదిలాబాద్ , మంచిర్యాల, ఆసిఫాబాద్, నిజామాబాద్, 
జిల్లా నుంచే కాకుండా మహారాష్ట్ర లోని యవత్మాల్, నాందేడ్‌,కిన్వాట్ , నుండి మల్లయోధులు  
వస్తారు. కుస్తీ పోటీలో విజేతగా నిలిచిన మల్లయోధులకు ఆలయ కమిటీ సన్మానతో నగదు తో పాటు ముఖ్య అతిథి వారి చేతుల మీదుగా బహుమతులు ప్రదానం చేస్తారు.

ఎలా చేరుకోవచ్చు
ఈ మల్లన్న దేవుని 
జాతరకు వచ్చే భక్తులు బస్సులో నిర్మల్ నుండి నేరుగా  ముధోల్ 
మండలంలోని 
ఎడ్ బిడ్
గ్రామానికి బస్సులో కానీ ఇతర ప్రైవేటు వాహనాల్లో కూడా వెళ్ళవచ్చు. 
మహారాష్ట్ర నుండి వచ్చే భక్తులు భైంసా పట్టణం మీదుగ ముధోల్  చేరుకొని అచటి నుండి ఎడ్ బిడ్
గ్రామానికి 
ఆటోలో గాని ఇతర వాహనాల్లో 
ప్రయాణించి  చేరుకోవచ్చు.

మూలాలు

వర్గం:హిందూ దేవాలయాలు
వర్గం:తెలంగాణ జాతరలు
వర్గం:హిందూమత మూసలు  
వర్గం:హిందువుల పండుగలు
వర్గం:తెలుగు పండుగలు
వర్గం:తెలంగాణ పండుగలు
వర్గం:తెలంగాణ దేవాలయాలు 
వర్గం:తెలంగాణ పుణ్యక్షేత్రాలు 
వర్గం:తెలంగాణ పర్యాటక ప్రదేశాలు  
వర్గం: నిర్మల్ జిల్లా 
వర్గం: నిర్మల్  జిల్లా దేవాలయాలు